cyanic-selkie/wikianc huggingface dataset:
Brawn GP
Kautta edeltäneet testit
Brawn oli kaudella 2009 yksi kolmesta tallista Williamsin ja Toyotan ohella, jotka käyttivät autojensa takaosaan sijoitettua kaksikerroksista diffuusoria kauden alusta alkaen. Diffuusori tuottaa downforcea takapäähän, jolloin sinne syntyy autoa rataan painavaa voimaa. Autoa rataan painavaa voimaa aikaansaavat myös auton siivet ja monet muut ilmanohjaimet, mutta tästä ylimääräisestä ohjaimesta aiheutunut hyöty oli poikkeuksellisen suuri. Ohjaimen ansiosta Brawn GP:n autolla pystyi ajamaan mutkissa nopeammin, sillä auton takapää ei lähtenyt luisumaan muille autoille liian suurissa mutkanopeuksissa. Diffuusoria käyttävien tallien kuljettajat ilmaisivat onnistuneiden testien jälkeen, että ohjaimen avulla saavutettaisiin jopa puolen sekunnin ero kierrosta kohden muihin talleihin.
Somnia (runokokoelma)
Somnia on A. W. Yrjänän kolmas runokokoelma. Se ilmestyi Johnny Knigan kustantamana vuonna 2003, menestyksekkäiden Arcanan ja Rotan jälkeen.
Runokokoelma jakautuu kolmeen eri osaan:
Rebecca Kadaga
thumb|right|Rebecca Kadaga
Brawn GP
Vahva alku ja diffuusorikiista
250px|right|thumb|Button Australian GP:ssä. Auton kyljessä näkyy tallin ensimmäisen suursponsorin, [[Virgin Groupin teksti.]] Brawn aloitti kauden ennakkosuosikkina kautta edeltäneiden testien perusteella. Ennen ensimmäistä kilpailua tuomaristo antoi kuuden tunnin pohdinnan jälkeen virallisen hyväksynnän Brawnin diffuusoreille, vaikka Ferrari, Red Bull ja Renault protestoivatkin niitä vastaan. Kauden avauskilpailussa Australiassa Brawnin autot lunastivat niille asetetut odotukset, kun molemmat Brawn-kuljettajat ajoivat nopeimmat kierrokset aika-ajoissa ja voittivat kilpailun ylivoimaisesti. Paalupaikalta lähtenyt Jenson Button ohitti ruutulipun ensimmäisenä Brawn-kuljettajana. Heti ensimmäisessä kilpailussaan talli teki historiaa: debyyttikilpailussa paalupaikkaan oli aiemmin pystynyt vain Mercedes-Benz kaudella Ranskan GP:ssä ja kaksoisvoittoon tulokaskilpailussaan oli aiemmin yltänyt vain edellä mainittu talli samalla kaudella. Kuljettajina toimivat tuolloin Juan Manuel Fangio ja Karl Kling. Edellinen heti debyyttikilpailunsa voittanut talli oli viimeksi nähty kaudella, jolloin Wolf-tallin kuljettaja Jody Scheckter voitti Argentiinan GP:n.
Rebecca Kadaga
Rebecca Alitwala Kadaga (s. 24. toukokuuta 1956 Kamuli) on ugandalainen poliitikko. Hänestä tuli 19. toukokuuta 2011 Ugandan parlamentin ensimmäinen naispuolinen puhemies. Tätä ennen hän oli toiminut jo vuosikymmenen ajan varapuhemiehenä. Kadaga on varsinaiselta ammatiltaan juristi. Hän on muun muassa edistänyt naisten oikeuksia avioliitoissa ja osallistunut naisten sukupuolielinten silpomisen lopettamiseen tähdänneeseen kampanjaan.
Brawn GP
Vahva alku ja diffuusorikiista
Malesian Sepangissa viikkoa myöhemmin Button otti tallille toisen perättäisen paalupaikan. Talli teki jälleen historiaa, sillä uusi talli oli lähtenyt paalulta kahdessa ensimmäisessä kilpailussaan viimeksi vuonna, kun Fangio lähti Mercedes-Benzin autolla ensimmäisestä ruudusta sekä Ranskassa että Britanniassa. Jenson Button ajoi toisen voiton Brawn GP:lle. Kilpailun jälkeen FIA:n vetoomustuomioistuin totesi myös Brawnin käyttämät diffuusorit sääntöjen mukaisiksi, jonka jälkeen Buttonin maailmanmestaruutta alettiin pitää todennäköisenä. Muun muassa Renault'n tallipäällikkö Flavio Briatore piti päätöstä MM-sarjan lopputuloksen kannalta ratkaisevana, ja entinen maailmanmestari Nigel Mansell ilmoitti pitävänsä Buttonin mestaruutta varmana.
Rebecca Kadaga
Kadaga on George Wilson Madalin ja Eve Kadagan tytär.
Brawn GP
Tasainen loppukausi
Brawn voitti kauden seitsemästä ensimmäisestä kilpailusta kuusi; vain Kiinan GP:ssä Red Bull -talli oli parempi ja sen kuljettajat juhlivat kaksoisvoittoa Buttonin jäätyä kolmanneksi. Seuraavissa kilpailuissa auton nopeus ei enää riittänyt voittoihin: Turkissa tuli tallin historian ensimmäinen keskeytys, kun Rubens Barrichellon vaihdelaatikko hajosi, Britannian GP:ssä Button jäi ensimmäistä kertaa kauden aikana palkintopallin ulkopuolelle sijoituttuaan kuudenneksi ja Saksan GP:ssä Brawnin auto jäi ensimmäistä kertaa kauden aikana palkintojen ulkopuolelle. Kilpailun jälkeen The Times -lehden mukaan Nürburgringilla pystyi ”tuntemaan Brawn-leirin uppoavan tunnelman”. Buttonin vauhti ei enää ollut alkukauden voittoputken tasolla, mutta hän sijoittui tasaisesti pistesijoille. Barrichello taas pystyi todistamaan epäilijöille, että Brawn oli vielä kilpailukykyinen voittamalla Euroopan GP:n Valenciassa. Vaisun Belgian GP:n jälkeen talli otti Italian GP:ssä Monzan radalla ensimmäisen kaksoisvoittonsa sitten Monacon GP:n, kun Barrichello voitti ja MM-sarjaa johtava Button sijoittui toiseksi. Kyseessä oli tallin historian viimeinen voitto.
Kauden toiseksi viimeisessä kilpailussa Brasilian GP:ssä Brawn varmisti sekä kuljettajien että valmistajien maailmanmestaruudet, kun Button sijoittui riittävästi viidenneksi. Aiempana päivänä Barrichello oli ajanut Brawnin historian viimeisen paalupaikan, mutta putosi itse kilpailussa tallikaverinsa taakse. Talli teki tuolloin historiaa olemalla ensimmäinen F1-talli, joka voitti valmistajien mestaruuden debyyttikaudellaan. Brawn saavutti viimeisen palkintopallisijoituksensa kauden viimeisessä kilpailussa Abu Dhabissa, kun Jenson Button sijoittui kolmanneksi.
Brawn ajoi historiansa aikana 17 kilpailua, voitti niistä kahdeksan ja ajoi neljästi paalupaikalle. Talli saavutti pisteitä jokaisesta ajamastaan kilpailusta.
Myyminen
Menestyksekkään kauden jälkeen autovalmistaja ja F1-sarjan moottoritoimittaja Mercedes-Benz kiinnostui tallista, joka oli saavuttanut menestystä ajamalla heidän moottoreillaan. Marraskuussa 2009 tallikauppa Mercedes-Benzin kanssa julkistettiin. Kaupan myötä talli muuttui kaudella Mercedes Grand Prixiksi. Brittiläinen Daily Mail arvioi Brawnin ansainneen kaupasta noin 100 miljoonaa puntaa.
Sponsorit
Näiden lisäksi Brawn solmi muutamia sopimuksia yksittäisiin kisoihin: 17. syyskuuta Brawn GP ilmoitti solmineensa yhden kilpailun mittaisen sponsorisopimuksen Canonin kanssa. Sopimus kattoi 27. syyskuuta Singaporessa ajetun iltakisan. Canonin logot oli sijoitettu Brawn-autojen kylkeen. Espanjan GP:ssä Brawnin sponsoriksi ryhtyi Sony Pictures, joka sijoitti auton takasiipeen mainoksen uudesta elokuvastaan Terminator – Pelastus.
Kotiruoka
thumb|250px|Kotitekoisia [[lihapyörykkä|lihapullia.]] Kotiruoka on ruokaa, joka valmistetaan yleensä kotona kokonaan tai suurimmaksi osaksi raaka-aineistaan.
Kotiruoalla tarkoitetaan yleensä myös ruokaa, joka on koostumukseltaan suhteellisen yksinkertaista ja jonka resepti on kulttuurille ominaista.
Kotiruoka, keittokirja kotia ja koulua varten on myös klassinen suomalainen keittokirja. Kirja ilmestyi vuonna 1908, ja siitä on tehty uusia painoksia säännöllisesti. Ensimmäisen painoksen toimitti Helsingin Kasvatusopillisen Ruoanlaittokoulun rehtori Edit Reinilä-Hellman, joka kirjoitti sen yhdessä opettaja Sophie Caloniuksen ja opettaja Valma Krankin kanssa. Vuonna 2008 ilmestyi satavuotisen julkaisuhistorian kunniaksi täysin uudistettuna laitoksena 74. painos, jonka kirjoittajat ovat Kaisa Isotalo ja Raija Kuittinen. Senkin jälkeen on otettu uusia, osin uudistettuja painoksia.
Nina Berberova
Nina Nikolajevna Bereberova (26. heinäkuuta 1901 Pietari, Venäjän keisarikunta – 26. syyskuuta 1993 Philadelphia, Pennsylvania, Yhdysvallat) oli venäläissyntyinen yhdysvaltalainen kirjailija, toimittaja ja kirjallisuuden professori, joka kirjoitti niin romaaneja, novelleja kuin myös elämäkertoja.
Nuoruus ja opiskelu
Nina Berberova syntyi Pietarissa vuonna 1901. Hänen isänsä oli armenialainen ja äitinsä venäläinen.
Berberova opiskeli jonkun aikaa Rostovin yliopistossa ja osallistui kaupungin kirjallisuus- ja taidekuohuntaan. Hän kuitenkin jätti vuonna 1922 yliopiston yhdessä runoilija Vladislav Hodasevitšin kanssa. He matkustivat ympäri Eurooppaa Maksim Gorkin seurueessa ja asettuivat vuonna 1925 Pariisiin.
Ura
Berberova kirjoitti Euroopan-aikanaan romaaneja ja novelleja, muun muassa romaanit Posledneje i pervoje (1929) ja Povelitelnitsa (1932). Suosiota hän sai kuitenkin novelleillaan. Hänen tarinoita julkaistiin vuosina 1928–1940 Poslednije Novosti nimikkeellä ”Bijankurskije prazdniki”. Berberova kirjoitti myös runoja ja elämäkertoja. Vuonna 1937 ilmestynyt Pjotr Tšaikovski -elämäkerta Tšaikovski – yksinäisen ihmisen tarina herätti kohua, sillä se käsitteli avoimesti säveltäjän homoseksuaalisuutta.
Berberova muutti Yhdysvaltoihin vuonna 1950 ja sai myöhemmin myös Yhdysvaltain kansalaisuuden. Hän työskenteli kielten opettajana ja Voice of America -radioaseman kuuluttajana. Sitten Berberova alkoi vuonna 1958 tehdä yliopistouraa. Ensin hän toimi 1958–1963 Yalen yliopiston luennoitsijana ja sitten 1963–1971 Princetonin yliopiston kirjallisuuden professorina.
Berberovan omaelämäkerta Kursivointi minun ilmestyi vuonna 1969. Hän oli kirjoittanut sitä vuosina 1960–1965, ja se sai tunnustusta muun muassa eläväisistä henkilökuvauksista. Kirjassa tulivat esille muun muassa Anna Ahmatova, Aleksandr Blok, Vladimir Nabokov, Maksim Gorki ja Fjodor Sologub.
Berberovan 1930-luvulla kirjoittamat pienoisromaanit ja novellit ovat saaneet uutta huomiota 1900-luvun lopussa, kun ranskalaisen kustantamon Actes Sudin johtaja Hubert Nyssen "löysi" ne vuonna 1985. Sen jälkeen hänen useita teoksiaan on käännetty, ja hänen kirjojensa purevaa kieltä on verrattu Ivan Turgeneviin ja Anton Tšehoviin.
Yksityiselämä
Berberova oli runoilija Vladislav Hodasevitšin kumppani 1930-luvulle asti, mutta he eivät menneet naimisiin. Berberova oli kahdesti naimisissa, mutta molemmat liitot päättyivät eroon. Vuonna 1937 hän meni naimisiin toimittaja Nikolai Makejevin kanssa ja 1950-luvulla muusikko George Kochevitskyn kanssa.
Vihteljärvi
Vihteljärvi on Kankaanpäässä sijaitseva kylä. Se sijaitsee kantatie 44:n eli niin sanotun Pohjanmaantien varrella vajaat 10 kilometriä Kankaanpään keskustasta Lavian suuntaan. Vihteljärvellä on noin 850 asukasta.
Maantiede ja historia
Vihteljärvi kuuluu Satakunnan pohjoisosan järviseutuun. Kylää halkoo Kuninkaanlähteen vesistö, johon kuuluvat Kuninkaanlähteenoja, Vihteljärvi, Isojoki ja Kaukojärvi. Vesistö jatkuu Lavian Karhijärveen Susikosken kautta. Alue on syntynyt ruhjelaaksoon, johon jääkauden jälkeen on kulkeutunut hienojakoisia maa-aineksia, kuten savea, hietaa ja hiesua. Pohjoisreunastaan kylä rajautuu Hämeenkankaan harjualueeseen. Hämeenkankaan reuna-alueella purkautuu pohjavettä lähteinä ja Kuninkaanlähde on Suomen runsasvetisin lähde. Vihteljärvi on vesilintujen, kuten hanhien ja laulujoutsenten, levähdyspaikka niiden muuttomatkoilla ja kalasääsken pesimäaluetta.
Kankaanpään kenkäteollisuus on sai syntynsä Vihteljärvellä, kun Iisak Koskela aloitti kenkä- ja nahkatukkuliikkeensä vuonna 1906. 1970-luvulle asti Vihteljärvellä toimi useita pieniä kenkätehtaita. Iisak Koskelan kuoltua perheyritys Koskelan Kenkätehtaan toimitusjohtajaksi tuli Jorma Koskela, joka sai teollisuusneuvoksen arvonimen vuonna 1978.
Palvelut ja tapahtumat
Vihteljärvellä sijaitsevat Kuninkaanlähteen caravan-alue, kylätalo sekä kyläkauppa. Vihteljärven koulu on peruskoulun ala-aste, jonka koulurakennus on valmistunut vuonna 1961. Aikaisemmin Vihteljärvellä ovat toimineet myös Ruonin, Polven ja Kiviniemen kansakoulut. Kylässä toimivia yhdistyksiä ovat urheiluseura Vihteljärven Urheilijat, Vihteljärven metsästysseura, Vihteljärven maatalousnaiset sekä Vihteljärven kylätoimikunta.
Vihteljärven ympärijuoksu järjestetään vuosittain syyskuussa. Vuodesta 1960 lähtien järjestetty tapahtuma on Satakunnan vanhin yhtäjaksoisesti järjestetty juoksutapahtuma.
Muuta
Kansanedustajat Arvo Sävelä ja Jari Koskela ovat kotoisin Vihteljärveltä.
Aiheesta muualla
61.75249°N, 22.5042°W
Vihnemänty
Vihnemäntyä tavataan Yhdysvalloissa Kalliovuorilla Coloradon, Arizonan ja New Mexicon osavaltioissa. Sen elinympäristö sijaitsee 2500–3700 metrin korkeudella kuivissa ja kylmissä subalpiinisissa oloissa.
Vihnemänty kasvaa keskikokoiseksi, 5–15 metriä korkeaksi puuksi erittäin hitaasti. Rungon halkaisija on enintään puolitoista metriä. Kaarna on harmaanruskeaa ja suomuista rungon alaosassa. Neulaset ovat 2,5–4 senttimetriä pitkiä ja samassa kannassa niitä on viisi. Väriltään ne ovat syvänvihreästä sinivihreisiin ja niissä saattaa olla valkoisia laikkuja. Kävyt ovat munamais-lieriömäisiä, 5–10 senttimetriä pitkiä ja 3–4 senttimetriä leveitä suljettuna. Kävyt avautuvat 4–6 senttimetriä leveiksi ja alkavat heti levittää siemeniä, jotka ovat viisi millimetriä pitkiä, ja niissä on mukana 10–20 millimetriä leveä siipi.
Vihnemänty on maailman pitkäikäisimpiä puulajeja; vanhin yksilö korkealla Mount Evasilla Coloradossa on 2 345 vuotta vanha. Laji elää kuitenkin harvoin yli 1500-vuotiaaksi.
O’Connell
O’Connell on seuraavien henkilöiden sukunimi:
Jumal x10 Lavis Instrumentaalit
Jumal x10 Lavis Instrumentaalit on rap-artisti Laviksen Jumal x10 Lavis -nimellä julkaistu albumi vuodelta 2009. Albumi sisältää artistin Gorgonzola Flow- sekä Hanskat tiskiin -albumien kappaleet instrumentaaliversiona.
F (artisti)
F (oik. Fanni Sjöholm; s. 1993 Turku) on suomalainen artisti ja musiikintekijä. Hän tekee kappaleensa kahdestaan tuottaja KitaraJuho2.0:n kanssa. F kirjoittaa sanoitukset ja KitaraJuho2.0 vastaa sävellyksestä ja tuotannosta. Musiikissaan F yhdistelee elementtejä R&B:stä, hiphopista, popista sekä elektronisesta musiikista.
Tausta
F tulee muusikkoperheestä, jossa isä Kim Sjöholm itseoppineena muusikkona soitti useissa eri yhtyeissä ja levytti myös soolona 90-luvulla. F:llä itsellään on monipuolinen tausta musiikin parissa. Hän aloitti viulutunnit jo 4-vuotiaana ja opiskeli sitä 12 vuotta. Lisäksi hän myöhemmin opetteli itsekseen soittamaan pianoa ja kitaraa. Ennen varsinaista rap-artistiuraansa hän oli laulajana muun muassa radiomainoksissa sekä Female-yhtyeessä, jossa hän soitti myös pianoa, kunnes 2015 syntyi uudenlaista biisimateriaalia. Vuonna 2015 F aloitti musiikkikasvatuksen opinnot Sibelius-Akatemiassa
Ura
Kesällä 2017 F allekirjoitti levytyssopimuksen levy-yhtiö Universal Music Groupin kanssa ja julkaisi 22. syyskuuta 2017 ensimmäisen singlensä ”Ovikelloo”. Julkaisun myötä F lämmitteli yhdysvaltalaista rap-artisti Azealia Banksia Helsingin The Circus -yökerhossa ja esiintyi televisiossa Posse-ohjelmassa.
Toisen singlensä ”Aina mä muistan sut” F julkaisi 10. marraskuuta 2017 ja keväällä 2018 hän kiersi Suomea Pyhimyksen lämmittelijänä.
Elokuussa 2018 hän oli mukana Flow Festivalille tuotetussa D.R.E.A.M.G.I.R.L.S-kollektiivissa. Vuonna 2018 D.R.E.A.M.G.I.R.L.S. esiintyi lisäksi muun muassa loppuunmyydyllä Tavastia-klubilla ja vuoden 2019 aikana F nähtiin esiintymässä osana kollektiivia Ruishelmi-, Sideways-, Provinssi- ja Ruisrock-festivaaleilla sekä D.R.E.A.M.G.I.R.L.S. päätöskeikalla Helsingin Juhlaviikoilla. F on myös mukana Adikian Koskematon RMX:llä yhdessä muiden kollektiivin artistien kanssa.
F julkaisi lokakuussa 2018 singlen, ”Katastrofin aineet”, yhdessä costeen kanssa. Helmikuussa 2019 julkaistulla ”Kärpänen”-singlellä on mukana Pyhimys. Esikoisalbumi ”Mä en oo viel tarpeeks iso” julkaistiin huhtikuussa 2019. Edellä mainittujen artistien lisäksi, levyllä kuullaan fiittamassa Aleksanteri Hakaniemi kappaleella "Ikävää".
Loppuvuodesta 2019 F vieraili Lukas Leonin, BESSin ja SOFAn singleillä. Hän oli myös mukana Basson ja HOODWATCHin Luokka ’19 -konseptissa, joka nostaa esiin vuoden kiinnostavimpia kotimaisia rap-artisteja.
Saab 21R
right|350 px Saab 21R oli Ruotsin ilmavoimien ja Saabin ensimmäinen suihkuhävittäjälentokone. Se kehitettiin Saab 21 -työntöpotkurikoneesta. Koneen ensilento tapahtui vuonna 1947 ja se oli käytössä vuoteen 1956.
Simona Paucă
pienoiskuva|Simona Paucă Simona Paucă (s. 19. syyskuuta 1969 Azuga) on entinen romanialainen telinevoimistelija ja olympiavoittaja.
Paucă voitti 14-vuotiaana Los Angelesin 1984 olympialaisten telinevoimistelussa kultaa joukkuekilpailussa ja puomilla. Joukkuekilpailun Romania voitti ensimmäisen kerran olympiahistoriansa aikana. Eroa Yhdysvaltain joukkueeseen jäi tasan yksi piste. Paucă keräsi puomilla 19,800 pistettä ja jakoi kultamitalin maannaisensa Ecaterina Szabón kanssa. Henkilökohtaisessa moniottelussa Paucă kokosi 78,675 pistettä ja saavutti pronssia emäntämaan Mary Lou Rettonin ja Szabón takana.
Henkilökohtaisia MM- ja EM-mitaleja Paucă ei urallaan voittanut.
Saab 21R
Käyttö
Saab valmisti 1950–1952 kaikkiaan 64 konetta. Kehitys ensilennosta 10.3.1947 oli hidas. Vuonna 1948 tapahtui Saab 29 Tunnanin ensilento, joten J21R oli Saabin oppimisväline suihkukoneiden maailmaan. Tunnanin nopea valmistuminen - eli suihkuhävittäjien kehittyminen maailmalla - johti J21R:n valmistussarjan puoliintumiseen. J21:t muunnettiin rynnäkkökoneiksi.
F (artisti)
Ura
Toukokuussa 2020 julkaistiin artistin uusi Mä oon vapaa -albumi, joka käsittelee erilaisia tabuja nuoren naisen näkökulmasta. Albumin nimikkokappaleen musiikkivideo julkaistiin 15. heinäkuuta 2020 ja se on osana Plan Internationalille toteutettua keräystä tasa-arvon edistämiseksi ja tyttöjen aseman parantamiseksi.
F:n kolmas albumi Jos julkaistiin LP:nä ja digitaalisena 2022. Levyllä on kuultavissa paljon viittauksia kuoleman jälkeiseen elämään ja arvostusta elämän pieniä asioita kohtaan - asioita, joita artisti käsitteli jouduttuaan hirvikolariin. Levyn ensimmäinen single julkaisu Ihana kuullaan myös Ylen Kullannuput-sarjan tunnusmusiikkina.
Oman soolouransa lisäksi F on tehnyt musiikkia mm. rap-duo SOFAn kanssa ja kirjoittanut biisejä Sara Siipolalle.
Ehdokkuudet
F oli ehdokkaana Emma-gaalassa 2020 Vuoden rap/R&B- ja Vuoden tulokas -sarjoissa. Vuoden 2021 Emma-gaalassa F oli ehdolla yleisöäänestyksessä ja Musiikkivideo-sarjassa Vapaa-musiikkivideolla. Näistä jälkimmäisen kategorian hän voitti tehden suomalaista hip hop -historiaa olemalla ensimmäinen räppiä tekevä, soolona työskentelevä naisartisti, joka on voittanut Emman.
Vuoden 2023 Emma-gaalassa F oli ehdolla yleisöäänestyksessä ja Vuoden Alternative -kategoriassa Jos albumillaan.
Esch-sur-Alzette
Esch-sur-Alzette on Luxemburgin toiseksi suurin kaupunki, jossa asuu vuoden 2021 arvion mukaan noin 36 200 asukasta, kun vuoden 2011 väestönlaskennassa asukkaita oli noin 30 100. Kaupunki sijaitsee maan lounaisosassa Ranskan rajan läheisyydessä, Alzettejoen laaksossa noin 15 kilometriä Luxemburgin kaupungista lounaaseen. Alzette virtaa kaupungin läpi. Yleensä kaupunkiin viitataan pelkästään nimellä Esch, mutta virallinen nimi erottaa kaupungin Luxemburgin pohjoisosassa sijaitsevasta Esch-sur-Sûren kylästä.
1800-luvun loppupuolelta lähtien rauta- ja terästeollisuus on ollut tärkeä osa Esch-sur-Alzetten taloutta, vaikka tuotantomäärät alkoivat pienentyä 1900-luvun loppupuolella. Kaupungissa on tuotettu lisäksi kuonalannoitteita ja elintarveikkeita.
Kaupungista ovat kotoisin jalkapalloseurat Jeunesse Esch ja Fola Esch. Jeunesse on maan menestynein, ja myös Fola on voittanut mestaruuksia.
Leonardo Ulloa
José Leonardo Ulloa (s. 26. heinäkuuta 1986 General Roca, Argentiina) on argentiinalainen jalkapalloilija. Hän edustaa Espanjan Segunda Divisiónissa pelaavaa Rayo Vallecanoa ja on pelipaikaltaan hyökkääjä.
Seurajoukkueura
Ulloa aloitti ammattilaisuransa vuonna 2002 Argentiinan toiseksi korkeimmalla sarjatasolla pelanneesta CAI Comodoro Rivadaviasta. Vuonna 2005 hän siirtyi San Lorenzoon, joka pelasi maan korkeimmalla sarjatasolla. Joukkue voitti vuonna 2007 kevätkauden (Clausura) mestaruuden.
Tämän jälkeen Ulloa pelasi lyhyet pestit Arsenal de Sarandíssa ja Club Olimpossa, ennen siirtymistään espanjalaisseura Castellóniin kesällä 2008. Hän teki ensimmäisenä kautenaan 2008–2009 Espanjassa 16 maalia, ollen joukkueensa paras maalintekijä.
Toisella kaudellaan 2009–2010 hän teki liki saman verran maaleja (14) kuin edellisellä. Joukkue ei kuitenkaan onnistunut säilyttämään paikkaansa Segunda Divisiónissa jääden sarjataulukon viimeiseksi. Kesäkuussa 2010 Ulloa teki viisivuotisen sopimuksen Almerían kanssa.
13. syyskuuta 2010 toisessa virallisessa ottelussaan Almería-paidassa hän teki tasoittavan 2–2-osuman ottelun viime minuuteilla Real Sociedadia vastaan. Hän voitti Espanjan kakkosliigan maalikuninkuuden kaudella 2011–2012 tehtyään 38 ottelussa 28 maalia.
Tammikuussa 2013, kahden ja puolen Almeríassa pelatun kauden jälkeen, Ulloa siirtyi Englannin mestaruussarjan Brighton & Hove Albioniin. Brighton eteni keväinä 2013 ja 2014 Valioliigan nousukarsintoihin. Jälkimmäisenä vuonna paikka nousukarsinnoissa varmistui Ulloan tehtyä 2–1-voittomaalin Nottingham Forestia vastaan pelatun runkosarjan viimeisen ottelun lisäajalla, 92. minuutilla. Nousu Valioliigaan jäi kuitenkin toteutumatta. Ulloa oli kaudella 2013–2014 Brightonin paras maalintekijä 14 osumallaan.
Heinäkuussa 2014 Ulloa siirtyi Valioliigaan nousseeseen Leicester Cityyn kahdeksan miljoonan punnan siirtosummalla. Hänestä tuli näin Leicesterin silloinen ennätysostos. Kaudella 2014–2015 hän pelasi 37 valioliigaottelua, joista avauskokoonpanossa 29, ja teki yksitoista maalia. Seuraavalla kaudella hänen peliaikansa väheni selvästi. Hän oli avauskokoonpanossa vain seitsemässä valioliigaottelussa ja tuli 22 kertaa vaihdosta kentälle. Hän teki Leicesterin mestaruuteen päättyneellä kaudella kuusi valioliigamaalia.
Kaudella 2016–2017 Ulloa pelasi 16 valioliigaottelussa, mutta vain kolme kertaa avauksessa, ja teki yhden maalin. Mestarien liigassa hän tuli neljässä ottelussa vaihdosta kentälle. Syyskaudella 2017 hän pelasi neljässä sarjaottelussa vain 17 minuuttia. Kevään 2018 hän oli lainalla vanhassa seurassaan Brightonissa, jossa teki yhden maalin pelaamissaan kymmenessä valioliigaottelussa.
Ulloa pelasi meksikolaisessa CF Pachucassa vuosina 2018–2019 kaikkiaan 28 Meksikon pääsarjaottelua ja teki kahdeksan maalia. Syyskuussa 2019 hän siirtyi Espanjan Segunda Divisiónin Rayo Vallecanoon.
Maailmankaikkeus atomissa
Maailmankaikkeus atomissa on 14. dalai-laman Tenzin Gyatson kirjoittama teos tieteen ja hengen lähenemisestä. Kirjan perusideana on se, että niin tiede kuin uskonto voivat oppia toisiltaan paljon. Teoksen on suomentanut Matti Ojanperä.
Hard Rock Stadium
Hard Rock Stadium (tunnettu aikaisemmin myös nimillä Joe Robbie Stadium, Pro Player Stadium, Dolphins Stadium, Dolphin Stadium, Land Shark Stadium, Sun Life Stadium ja New Miami Stadium) on stadion Miami Gardensissa, Floridan osavaltiossa. Stadionilla pelataan amerikkalaista jalkapalloa, lacrossea, jalkapalloa ja baseballia. Stadion on Miami Dolphinsin kotistadion.
Stadionilla on pelattu Super Bowl kuusi kertaa (XXIII, XXIX, XXXIII, XLI, XLIV ja LIV) ja kahdesti baseballin World Series (1997 ja 2003).
Fujiidera
Fujiidera on kaupunki Osakan prefektuurissa Japanissa. Se sijaitsee prefektuurin keskiosassa Osakan kaupungin kaakkoispuolella. Se rajautuu Habikinon, Kashiwaran, Matsubaran ja Yaon kaupunkeihin; sen pohjoisrajalla virtaa Yamato- ja itärajalla Ishijoki. Kaupungin pinta-ala on 8,89 neliökilometriä ja siellä on 66 434 asukasta (vuonna 2013).
Fujiiderasta tuli maaseutukaupunki vuonna 1928. Fujiideran ja Dōmyōjin maaseutukaupungit yhdistyivät toisiinsa vuonna 1959 (nimellä 藤井寺道明寺町, Fujiidera-Dōmyōji-chō), ja seuraavana vuonna maaseutukaupunki otti nimekseen Misasagi (美陵町, Misasagi-chō). Siitä tehtiin Fujiideran kaupunki vuonna 1966. Paikkakunta on saanut nimensä Fujii-deran buddhalaiselta temppeliltä, jonka nimi kuitenkin kirjoitetaan eri kirjoitusmerkein. Se on perustettu 600-luvun loppupuolella ja on yksi kaupungin merkittävimmistä nähtävyyksistä. Muihin kaupungissa sijaitseviin pyhäköihin ja temppeleihin kuuluvat muiden muassa Dōmyō-ji Tenman-gūn pyhäkkö ja Dōmyō-jin temppeli, joissa molemmissa säilytetään kansallisaarteita. Fujiideran alueella on myös useita suuria kofun-hautakumpuja.
Fujiideraa palvelevat Kintetsu-rautateiden Minami-Ōsaka-linja ja Dōmyōji-linja.
Town-luokka (hävittäjä)
Town-luokka oli Britannian kuninkaallisen laivaston Yhdysvaltain laivastolta saaduista hävittäjistä muodostettu saattuehävittäjäluokka toisessa maailmansodassa. Maat allekirjoittivat 2. syyskuuta 1940 Hävittäjiä laivastotukikohdista sopimuksen, jonka mukaan Yhdysvallat luovuttaa 50 hävittäjää ja saa niiden maksuksi tukikohtia Bahamalta sekä muualta Karibian meren alueelta.
Luovutetut alukset
Luovutetut alukset olivat ensimmäisen maailmansodan lopulla ja loputtua palvelukseen otettuja Wickes-, Caldwell- ja Clemson-luokkien hävittäjiä, joita oli reservivarastoissa kaikkiaan noin 70 kappaletta. Ne vastasivat Kuninkaallisen laivaston V- ja W-luokkien aluksia, mutta ulkoisesti ne näyttivät huomattavasti vanhemmilta neljine savuhormeineen. Vaikka alukset kuuluivat kolmeen luokkaan ne kuitenkin oli ominaisuuksiensa puolesta jaettavissa neljään luokkaan.
Alusten aseistuksena oli luovutushetkellä neljä nelituumaista tykkiä sekä neljä kolmiputkista 21 tuumaista torpedoputkea. Tykeistä oli täyslaidallisessa käytettävissä kuitenkin vain kolme kerrallaan, koska kaksi niistä oli asennettu kyljille. Torpedoputket veivät runsaasti kansitilaa ja ne samalla kasvattivat alusten kansipainoisuutta.
Ensimmäinen alus (USS Aaron Ward) lähti jo 4. syyskuuta Bostonista Halifaxiin, jossa se nimettiin HMS Castletoniksi. Jo pari päivää myöhemmin seurasivat seuraavat alukset.
Muutostyöt
Luovutetut alukset eivät olleet kuitenkaan sopivia suunniteltuun tehtäväänsä saattamaan saattueita pohjoisella Atlantilla. Ne olivat tarpeettoman nopeita ja niiden aseistus oli sopimaton sukellusveneiden torjuntaan. Lisäksi ne olivat vaikeasti käsiteltäviä Atlantin aallokossa.
Amiraliteetti teki päätöksen muuttaa alukset tehtävään paremmin sopiviksi. Alusten suuren määrän vuoksi niihin tehtiin eriasteisia muutostöitä suurehko määrä, mutta yhteisenä muutoksena aluksilta poistettiin X-tykki sekä puolet torpedoputkista. Yhdysvaltalainen kolmituumainen ilmatorjuntatykki Y-asemassa vaihdettiin brittiläiseen kolmituumaiseen tai kaksitoistanaulaiseen X-tornin paikalle.
Aluksille asennettiin tutkat tyyppiä 271 sillalle heti, kun niitä oli saatavilla, samoin kuin mastonhuippuun tutka 286. Mastonhuipussa ollut tutka vaihdettiin tyypin 290 tai 291 tutkiin myöhemmin. Alusten syvyyspommien lukumäärää lisättiin ja niihin asennettiin kaikuluotaimet.
Meksikon Grand Prix 1965
Meksikon Grand Prix 1965 oli Formula 1 -sarjan osakilpailu, joka ajettiin 24. lokakuuta 1965 Autódromo Hermanos Rodríguez -radalla. Kilpailu oli kauden viimeinen, ja sen voitti Richie Ginther.
Maxien maailma
Maxien maailma on yhdysvaltalainen piirrossarja. Ohjelman tuottivat DIC Entertainment, Hasbro, Claster Television & Saban Entertainment, ja sitä esitettiin 32 jakson verran Yhdysvalloissa 14. syyskuuta – 1. joulukuuta 1987.
Suomessa sarjan jaksoja on julkaistu 1990-luvun alussa videokasetteina. Suomenkielisestä jälkiäänityksestä vastasi Golden Voice Oy.
Luettelo Suomessa itsenäisyyden aikana myönnetyistä arvonimistä
Luettelo Suomessa itsenäisyyden aikana myönnetyistä arvonimistä sisältää valtionhoitajan ja tasavallan presidenttien Suomessa myöntämät arvonimet vuodesta 1918 alkaen.
Luettelo arvonimistä
Luettelossa on myönnetyt arvonimet itsenäisyyden aikana sekä niiden lukumäärät aikävälillä 1918–2005.
Luettelossa on 127 erilaista arvonimeä, joista 120 eri arvonimeä on myönnetty 12 140 kertaa vuosien 1918–2005 aikana.
Hilderaldo Bellini
Hilderaldo Luiz Bellini (7. kesäkuuta 1930 Itapira, São Paulo – 20. maaliskuuta 2014 São Paulo, São Paulo ) oli brasilialainen jalkapalloilija.
Bellini voitti Brasilian joukkueessa maailmanmestaruuden vuosina 1958 ja 1962. Vuonna 1958 hän oli mestarijoukkueen kapteeni.
Jam
Jam on yhdysvaltalaisen laulajan Michael Jacksonin neljäs vuoden 1991 albumilta Dangerous julkaistu single. Se julkaistiin vuonna 1992. Kappaleessa on mukana rap-artisti Heavy D.
Miksaukset
Teddy Riley -miksaukset
Roger Sanchez -miksaukset
Steve Hurley -miksaukset
Muut miksaukset
Roger Goodell
thumb|Roger Goodell Roger Goodell (s. 19. helmikuuta 1959 Jamestown, New York, Yhdysvallat) on NFL:n komissaari, joka valittiin tehtävään Paul Tagliabuen tilalle yksimielisesti 8. elokuuta 2006. Ennen komissaariksi nimittämistä Goodell oli toiminut liigan toimitusjohtajana ja Tagliabuen kakkosmiehenä.
Goodellin tie NFL:n komissaariksi
NFL:n ja NFL:n pelaajayhdistyksen välisen työehtosopimusneuvottelujen jälkeen maaliskuussa 2006 Paul Tagliabue ilmoitti siirtyvänsä eläkkeelle komissaarin tehtävistä heinäkuussa 2006. Huhtikuussa 2006 NFL asetti työryhmän valmistelemaan uuden komissaarin nimeämistä. Työryhmä esitteli ehdokkaat NFL-joukkueiden omistajien yhteisissä kokouksissa ennen äänestystä. Komitea koostui seitsemästä NFL-omistajasta: Jerry Richardson (Carolina Panthers), Woody Johnson (New York Jets), Jerry Jones (Dallas Cowboys), Robert Kraft (New England Patriots), Al Davis (Oakland Raiders), Lamar Hunt (Kansas City Chiefs) ja Mike McCaskey (Chicago Bears). Kahdeksas jäsen oli komitean puheenjohtaja Dan Rooney, Pittsburgh Steelersin omistaja.
Ehdokkaiden määrä rajattiin 185:stä ensin yhteentoista ja haastattelujen jälkeen viiteen 30. heinäkuuta omistajien tapaamisessa Detroitissa ja uusi komissaari valittiin 8. elokuuta 2006 kolmipäiväisessä kokoontumisessa Chicagossa. Tullakseen hyväksytyksi voittajaehdokkaalla oli oltava 22 joukkueen tuki 32:sta. Al Davisin mukaan kolmetuntinen äänestys oli ajoittain jopa riitaisa, mutta lopulta viidennessä äänestyksessä komissaariksi valittiin yksimielisesti äänin 32–0 NFL:n operatiivinen johtaja Roger Goodell. Lopullinen yksimielisyys seurasi vasta, kun vähemmistössä olleet pienten markkina-alueiden NFL-omistajat lopulta taipuivat enemmistön edessä.
Goodellin vastaehdokkailla (asianajotoimisto Covington & Burlingin osakas Gregg Levy, asianajotoimisto Squire Sanders & Dempseyn osakas Frederick Nance, sijoitusyhtiö Fidelity Investmentsin operatiivinen johtaja ja hallituksen varapuheenjohtaja Robert L. Reynolds ja energiayhtiö Constellation Energyn toimitusjohtaja Mayo Shattuck) ei lopulta ollut paljonkaan mahdollisuuksia äänestyksessä.
Hiidenkaivo
Hiidenkaivo on Keski-Suomessa Keuruun Simsiöllä lähellä sijaitseva lampi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) järvi kuuluu. Järven vedenpinnan korkeus on 180,1 metriä mpy.
Laura Cutina
Laura Cutina (s. 13. syyskuuta 1968 Bukarest) on entinen romanialainen telinevoimistelija ja olympiavoittaja.
Henkilökohtaisia MM- ja EM-mitaleja Cutina ei urallaan voittanut.
Fritz Fleischer
Fritz Fleischer (2. maaliskuuta 1894 Wien – 27. helmikuuta 1943 Theresienstadt ) oli itävaltalainen pikajuoksija.
Fleischer edusti Itävaltaa Tukholman 1912 olympialaisissa 100 metrin juoksussa, 200 metrin juoksussa ja 4 × 100 metrin viestijuoksussa mutta karsiutui niiden kaikkien alkuerissä. Hän voitti Itävallan mestaruuden 100 metrin juoksussa vuosina 1911, 1913, 1914, 1919 ja 1920. Hän teki 200 metrin juoksussa Itävallan ennätyksen 23,2 s vuonna 1911 ja 23,0 s seuraavana vuonna sekä sivusi 100 metrin juoksun Itävallan ennätystä 10,8 s vuonna 1913.
Uusfilologinen yhdistys
Uusfilologinen yhdistys on Helsingissä toimiva vuonna 1887 perustettu tieteellinen yhdistys, joka pyrkii edistämään lähinnä saksan, englannin, ranskan ja muiden romaanisten kielten tutkimusta.
Yhdistys julkaisee neljä kertaa vuodessa ilmestyvää tieteellistä aikakauslehteä Neuphilologische Mitteilungen, joka on yksi perinteisimmistä suomalaisista humanistisista julkaisuista. Lisäksi seuralla on tieteellinen monografiasarja Mémoires de la Société Néophilologique, jossa oli ilmestynyt vuonna 2012 noin 85 nidettä, viime vuosina lähinnä konferenssijulkaisuja ja Helsingin yliopiston englannin kielen laitoksen historiallisen kielentutkimuksen alan väitöskirjoja.
Uusfilologisen yhdistyksen jäsenmäärä on noin 240 ja sen puheenjohtaja on Tampereen Yliopiston englannin kielen professori Päivi Pahta.
Tukiasema
Tukiasema yhdistää langattomassa tietoliikenteessä päätelaitteen (matkapuhelin, tietokone) radioteitse kiinteään verkkoon. Tiedonsiirtoverkon päätelaitteet muodostavat radioyhteyden tukiasemaan ja ovat sen kautta yhteydessä muihin langattoman tai langallisen verkon laitteisiin. Tukiasema toimii lähettimenä ja vastaanottimena tietyllä alueella. Langatonta lähiverkkoa kutsutaan WLANiksi (Wireless Local Area Network). WLAN tukiasemalle annetaan SSID-tunnus.
Langattoman lähiverkon IEEE 802.11 tukiasemissa on yleensä silta ja reititin. Langattoman lähiverkon tukiasemat ovat yleistyneet huimasti muutaman viime vuoden aikana.
Matkapuhelinverkon tukiasema
thumb|Aurinkovoimainen Soneran GSM-tukiasema lähellä [[Sokostin huippua UK-kansallispuistossa]] Matkapuhelinverkon tukiaseman (BTS, Node B) kautta matkapuhelinverkon päätelaitteet muodostavat radioteitse puhe- tai datayhteyden matkapuhelinkeskukseen tai kiinteään verkkoon.
Jokainen tukiasema on yhdistetty oman maantieteellisen alueensa eli solunsa puhelimiin ja kaikki solun alueella olevat puhelimet lähettävät signaalinsa sille. Tukiasemassa on tietokone ja lähetin-vastaanotin yhdistettynä antenniin. Jokainen tukiasema on alainen jollekin matkapuhelinverkon kytkentäkeskukselle. Kytkentäkeskukset muodostavat yleensä laajemman verkoston, joka on yhteydessä myös kantapuhelinverkkoon.
Jokainen matkapuhelinverkossa oleva puhelin on aina yhdistyneenä johonkin tukiasemaan. Kun tukiasema huomaa kännykän signaalin heikkenevän sen poistuessa fyysisesti tukiaseman alueelta, se kysyy viereisiltä tukiasemilta, millä niistä on vahvin signaali tästä kännykästä ja siirtää tuon kännykän hallinnoinnin sille tukiasemalle. Puhelinta informoidaan tällöin uudesta isännästä ja jos puhelu on meneillään, se siirretään toiselle kanavalle, koska viereiset tukiasemat eivät käytä samoja tietyille taajuuksille varattuja kanavia. Koko siirtoprosessi kestää noin 300 millisekuntia. Tukiasemat itse ovat vain passiivisia radioreleitä ja kanavanvaihdoksen varsinaisesti hoitaa tukiasemien yläpuolella oleva matkapuhelinten kytkentäkeskus.
Yksi tukiasema voi käsitellä vain rajallisen määrän puheluita ja dataa samanaikaisesti. Samassa lähetyspaikassa voi olla useamman eri matkapuhelinoperaattorin tukiasema-antenneja. Tilapäisiä tukiasemia voidaan perustaa esimerkiksi suurten tapahtumien yhteydessä.
Tukiasematyypit
Makrosolutukiasema on tukiasema, jota käytetään suurta maantieteellistä aluetta palveltaessa. Kaupungeissa ja taajamissa nämä asemat on sijoitettu usein talojen katoille, mutta harvaan asutuilla seuduilla käytetään enemmän tukiasemamastoja.
Mikrosoluasema on tukiasematyyppi, jota käytetään kaupungeissa hoitamaan liikennettä muutamien satojen metrien säteellä. Mikrosoluasemat osoittavat alaviistoon katolta tai talon seinältä.
Pikosolutukiasema on pienin tukiasematyyppi ja sitä käytetään rakennusten sisätiloissa. Ne sijoitetaan useimmiten seinälle katonrajaan parantamaan katvealueiden kuuluvuutta.
Lähteet
Trådløs basisstation
MASI Jeans
MASI Jeans Oy on suomalainen vaatetuskonserni. Sen päätoimipaikka on Viitasaarella. Yrityksen myyntikonttori on Helsingissä. Lisäksi on kolme tehtaanmyymälää; Keiteleellä, Viitasaarella ja Vaasassa sekä oma myymälä Seinäjoen Ideaparkissa. Tuotantoa MASILLA on Viitasaarella ja Virossa, Valgassa jossa sijaitsee yrityksen oma tehdas. Viitasaarella valmistetaan kaikki Fredrikson ylioppilas ja -valmistujaoslakit. Farkkujen valmistus Keiteleellä ja samalla koko Suomessa loppui vuonna 2014.
MASI Jeans Oy on Suomen suurimpia vaatetusalan yrityksiä, joka työllistää konsernitasolla noin 200 henkilöä. Farkkujen valmistajista MASI Jeans on Pohjoismaiden suurin. Vuosituotanto on ollut aikaisemmin jopa 550 000 paria, nykyään kaikkia housuja tehdään yhteensä noin 500 000. Ulkoiluasuja yritys tekee vuodessa noin 200 000.
Yrityksen markkinat ovat lähes yksinomaan Suomessa. Vain noin prosentti tuotannosta menee muualle Pohjois-Eurooppaan.
Tuotelinjat
Merkeistä Basic-housuilla ja Fredriksonin ylioppilaslakeilla on Avainlippu-tunnus. Farkkuja valmistetaan alihankintana myös suurimpien suomalaisten ketjujen (mm. Stockmann) omille merkeille.
Niko Pirkola
Niko Pirkola (s. 7. syyskuuta 1989 Raahe) on suomalainen salibandyn maalivahti. Hän pelaa Oulun Luistinseurassa maalivahtina. Pirkolan tunnetuin ominaisuus on iso koko eli peittävyys. Ennen OLS:siin siirtymistä Pirkola pelasi raahelaisessa RaaPo SBT:ssä.
MASI Jeans
Historia
1970-luvun alussa Keiteleen kuntaa uhkasi yhdistäminen Pielaveteen. Tämä ei ollut keiteleläisten mieleen. Kunta perusti työryhmän, joka sai nimekseen Keiteleen kummisedät. Työryhmä halusi näyttää, että kunnassa pärjätään omillaan. Ryhdyttiin kartoittamaan ja hankkimaan kuntaan vetovoimaista teollisuutta. Keiteleellä jo olevat puualan yritykset työllistivät miehiä, mutta etenkin kuntaan muuttaneiden perheiden naisille tuli löytää uusia työpaikkoja. Päätettiin ryhtyä toimiin vaatetusteollisuuden hankkimiseksi paikkakunnalle.
Keiteleen kummisetien työn tuloksena porilaiset Pekka Ahtola ja Pekka Laine perustivat Keiteleen kunnan kanssa Blueman-nimisen tehtaan. Presidentti Kekkonen muurasi yrityksen uudisrakennuksen peruskiven 18. syyskuuta 1972.
Farkkumuoti oli 1970-luvulla kovassa kasvussa. Vuonna 1974 Blueman alkoi valmistaa Suomessa lisenssillä englantilaista Lee Cooper -merkkiä kantavia farkkuja. Samalla yritys keskitti toimintansa farkkujen tuotantoon. Lee Cooperin onnistui viidessä vuodessa nousta Suomen farkkumerkkien kärkeen.
1980-luvun alussa ryhdyttiin tekemään farkkuja ja puseroita Neuvostoliittoon. Blueman lanseerasi noihin aikoihin myös naisten Very Nice -farkkuvaatemalliston. Pielaveden kunta luopui Bluemanin omistusosuudestaan vuonna 1982. Kunnan osakkeet ostivat Pekka Ahtola, Kari Rissanen ja Kalle Ketomaa. Vuonna 1984 Ahtola luopui omistuksestaan ja Rissanen ryhtyi yrityksen toimitusjohtajaksi.
1980-luvun puolivälissä Blueman osti enemmistön liperiläisestä ulkoilu- ja lasketteluvaatevalmistaja Sail & Ski Oy:stä. Samalla perustettiin tuotantoyksiköt Pielavedelle ja Jurvaan. Vuonna 1988 Bluemanin pääomistajaksi tuli Pekka Puolakka, joka oli toiminut yrityksen konsulttina ja hallituksen puheenjohtajana. Kun kauppa Neuvostoliittoon romahti vuoden 1988 jälkeen, joutui yrityskauppojen heikentämä Blueman nopeasti maksuvaikeuksiin ja meni lopulta konkurssiin vuonna 1990. Sen raunioille perustettiin M.A.S.I Jeans Oy. Tätä yritystä saneerattiin vuonna 1993, jolloin tuotanto farkkuja lukuun ottamatta siirtyi Viroon. Saneeraus sulki muut paitsi Keiteleen ja Viitasaaren (suljettiin 2004 ) tuotantoyksiköt. 1990-luvun alan laman päätyttyä yritys on kuitenkin ollut jatkuvasti kasvava ja tuottava.
Päähinevalmistaja Fredriksonin sekä miesten paitojen ja ulkoiluvaatteiden valmistaja Tiklaksen konkurssipesät hankittiin M.A.S.I Jeans Oy:n omistukseen vuonna 2001. Fredriksonin oston myötä konsernin kotimainen tuotanto lisääntyi pienehkön jyväskyläläisen lakkitehtaan muodossa. Toukokuussa 2001 yrityksen nimi vaihdettiin M.A.S.I Company Oy:ksi. Kesällä 2002 aloitettiin konkurssiin menneen iisalmelaisen Iki-Asun Warrick-farkkumerkin tuotanto. Yrityssaneeraus päättyi vuonna 2002. Keiteleläinen vaatteiden tukkukauppaa harjoittanut Lemetyinen & Puolakka Oy sulautui yhtiöön 31. maaliskuuta 2003.
Vuonna 2004 kovissa kustannuspaineissa M.A.S.I Company päätti muun muassa siirtää Viitasaaren farkkutehtaan tuotannon Viroon. Kaikkiaan 66 irtisanottiin, joista valtaosa oli lopetetun tehtaan työntekijöitä. Yhtiön palvelukseen jäi tuolloin 137 henkilöä. Vuonna 2009 Viron tehtaan pesulan toiminnot päätettiin keskittää Keiteleelle. Lisäksi pesulan yhteyteen rakennettiin värjäämö. Viron tehtaan kapasiteettia kasvatettiin puolestaan uudella ompelulinjalla ja leikkaamolla.
M.A.S.I Company on mukana muun muassa kansallisessa ja EU:n laajuisessa yhteistyöhankkeessa, jonka tavoitteena on kaupan ja teollisuuden it-järjestelmien yhteensopivuus. Syksyllä 2009 yritys sai Suomeen keskittämälleen farkkupesulalle ja värjäämölle ympäristöluvan, joka oli tiettävästi ensimmäinen laatuaan Euroopassa.
Kuka kertoisi minulle
”Kuka kertoisi minulle” on Henrik Otto Donnerin säveltämä laulu Aulikki Oksasen runoon. Se sävellettiin Timo Bergholmin elokuvaan Punahilkka (1968), jossa Pepe Willberg laulaa sen Blues Section -yhtyeen säestämänä.
Ensimmäinen julkaistu levytys kappaleesta on single, jonka B-puolella on Kaj Chydeniuksen Aulikki Oksasen runoon säveltämä Sinua, sinua rakastan elokuvasta Asfalttilampaat (1968). Arvellaan, että single on tehty Asfalttilampaiden markkinoimiseksi.
Laulu julkaistiin singlenä myös Otto Donnerin itsensä laulamana vuonna 1968, joidenkin tietojen mukaan Willbergin levy-yhtiösopimusten takia. Sen B-puolella on elokuvassa Ruusujen aika (1969) soinut kappale ”Pääskytorni”, jonka Donner myös laulaa.
Pepe Willberg levytti laulun ”Kuka kertoisi minulle” uudelleen Pepe & Paradise -yhtyeen esikoisalbumille Niin vähän on aikaa (1972), jonka kaikki sävellykset ja sovitukset ovat Otto Donnerin. Tämä versio lienee laulun tunnetuin levytys runsaan radiosoiton takia.
Laulun sävel, sanat, pianosäestys ja soinnutus on julkaistu Suuren toivelaulukirjan osassa 12 sivuilla 182–183.
5. toukokuuta
__SISÄLLYSLUETTELO__
Zayn Malik
Zain Javadd ”Zayn” Malik (s. 12. tammikuuta 1993 Bradford) on englantilainen laulaja, lauluntekijä ja malli. Vuonna 2010 hän osallistui brittiläiseen television laulukilpailuun The X Factoriin alun perin sooloartistina. Ehdittyään jo pudota kilpailusta, hän pääsi siihen takaisin osana ohjelman tuomariston aloitteesta syntynyttä, viiden laulajan muodostamaa One Direction -yhtyettä. Yhtye sijoittui kilpailussa kolmanneksi ja sai pian levytyssopimuksen.
Malikin aikana One Direction julkaisi neljä albumia. Maaliskuussa 2015 hän ilmoitti jättävänsä yhtyeen, koska halusi elää ”tavallisen 22-vuotiaan elämää”. Malik aloitti kuitenkin pian soolouran ja hänen ensimmäinen albuminsa Mind of Mine julkaistiin vuonna 2016 maaliskuussa. Albumin ensimmäinen singlen ”PILLOWTALK” myötä Zaynistä tuli ensimmäinen brittiläinen miesartisti jonka ensimmäinen albumi ja single olivat samaan aikaan listan ykkösenä Britanniassa ja Amerikoissa. Hänen myöhemmin tehdyt singlet ”I don’t wanna live forever, feat. Taylor Swift” ja ”Dusk till dawn, feat. Sia”, ovat myös hittibiisejä.
Joulukuussa 2018 hän julkaisi toisen albuminsa Icarus Falls.
Malik varttui Bradfordissa englantilais-pakistanilaisen isän Yaserin ja englantilaisen äidin Trician poikana. Hänellä on yksi isosisko ja kaksi pikkusiskoa. Malik on uskonnoltaan muslimi.
Malik alkoi seurustella Perrie Edwardsin kanssa vuonna 2011, ja he menivät kihloihin 2013. He erosivat 2015.
Malik on seurustellut yhdysvaltalaisen mallin Gigi Hadidin kanssa vuodesta 2015, ja syyskuussa 2020 heille syntyi tytär. Pari erosi syksyllä 2021.
Tausta
Zain Javadd Malik syntyi 12. tammikuuta 1993 Bradfordissa, Englannissa. Hänen isänsä Yaser Malik on englantilais-pakistanialainen ja hänen äitinsä, Tricia Brannan Malik, on englantilaista ja irlantilaista alkuperää (kääntyi islaminuskoon avioliiton myötä). Zaynilla on yksi isosisko, Doniya, ja kaksi pikkusiskoa, Waliyha ja Safaa. Hänellä oli islamilainen kasvatus.
Malik varttui East Bowlingissa, Bradfordin eteläosassa, työväenluokan perheessä ja naapurustossa. Hän kävi Lower Fieldsin peruskoulun ja Tong High Schoolin Bradfordissa. Malik on todennut, että hän alkoi saada kehuja ulkonäöstään koulun vaihdon jälkeen 12-vuotiaana, ja teini-ikäisenä hän kävi esittävän taiteen kursseilla ja esiintyi koulun ohjelmissa. Hän kasvoi kuunnellen isänsä kaupunkimusiikkilevyjä, pääasiassa R&B:tä, hip hopia ja reggaeta. Hän alkoi kirjoittaa räppejä kun oli vielä koulussa, ja lauloi ensimmäistä kertaa lavalla kun laulaja Jay Sean vieraili hänen koulussaan. Malik on myös nyrkkeillyt muutaman vuoden 15-17-vuotiaana. Ennen hänen musiikkiuransa alkua hän suunnitteli uraa englanninopettajana.
2010-2015: The X-Factor ja One Direction
Vuonna 2010 17-vuotias Malik esiintyi Manchesterissä realitysarja X-Factorin seitsemännellä kaudella. Esiintymisaamuna Zaynia jännitti, eikä hän olisi halunnut esiintyä, mutta hänen äitinsä pakotti hänet ylös sängystä ja taivutteli hänet lähtemään. Hän lauloi Marion "Let Me Love You" ja hänet hyväksyttiin seuraavalle kierrokselle. Esiintymisen jälkeen Malik kertoi hakevansa kokemuksia. Hän tippui kilpailusta ennen finaalia, mutta tuomarit Nicole Scherzinger ja Simon Cowell tekivät hänestä ryhmän muiden kilpailijoiden, Niall Horanin, Liam Paynen, Louis Tomlinsonin ja Harry Stylesin kanssa. Poikabändi tunnetaan nykyään nimellä One Direction. Ryhmä sijoittui kilpailussa kolmanneksi. Poikien suosio kasvoi nopeasti ja myöhemmin Simon Cowell allekirjoitti heidän kanssaan kahden miljoonan punnan levytyssopimuksen Syco Records -levy-yhtiöön. Myöhemmin he allekirjoittivat levytyssopiksen Columbia Recordsin kanssa.
Jalkapallon Euroopan-mestaruuskilpailut 2020 – Lohko B
Jalkapallon Euroopan-mestaruuskilpailujen 2020 B-lohkossa pelasivat Belgia, Suomi, Tanska ja Venäjä. Ottelut pelattiin 12.–22. kesäkuuta 2021 Parkenilla Kööpenhaminassa ja Stadion Krestovskilla Pietarissa.
Tanska vs. Suomi
Ottelu keskeytettiin 43. minuutilla, kun tanskalainen pelaaja Christian Eriksen tuupertui kentälle. Eriksen siirrettiin läheiseen sairaalaan. Ottelua jatkettiin kello 20:30 paikallisaikaa. <section begin=DENvFIN/> <section end=DENvFIN/>
Belgia vs. Venäjä
<section begin=BELvRUS/> <section end=BELvRUS/>
Suomi vs. Venäjä
<section begin=FINvRUS/> <section end=FINvRUS/>
Tanska vs. Belgia
<section begin=DENvBEL/> <section end=DENvBEL/>
Venäjä vs. Tanska
<section begin=RUSvDEN/> <section end=RUSvDEN/>
Suomi vs. Belgia
<section begin=FINvBEL/> <section end=FINvBEL/>
Neuphilologische Mitteilungen
Neuphilologische Mitteilungen on Helsingissä neljä kertaa vuodessa ilmestyvä tieteellinen vertaisarviointia käyttävä aikakauskirja. Siinä julkaistaan lähinnä saksaan, englantiin ja romaanisiin kieliin liittyviä kielitieteellisiä tutkimuksia.
Neuphilologische Mitteilungenia julkaisee Uusfilologinen yhdistys. Aikakauskirja on perustettu vuonna 1899.